Nach chlei über 300km sy mer z Katherine aacho. Das isch mit öppe 11'500 ywohner die gröschti ortschaft syt Darwin gsy. I dr dämmerig hei mer schwarm vögu gseh über d schtadt zieh. Wo mer chli besser hei häregluegt, hei mer gmerkt, dass es nid vögu, sondern flughüng sy gsy. Tuusigi we nid zätuusigi vo dene viechli sy während minutene über üsi gringe übere gfloge. Es hönne ydrücklechs schouschpiu!